 Proza - : - Conversatie cu un tablou de gen de rechesan gheorghe : - Conversatie cu un tablou de gen de rechesan gheorghe"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > o amintire... (Poezie) > in capul... (Proza) > Mos Nicolae... (Proza) > papusi din... (Poezie) > niciodata... (Poezie) > amintiri din... (Poezie) > fata din... (Poezie) > macabra... (Poezie) > iarba verde... (Poezie) > cititorul de... (Poezie) > poemul... (Poezie) > liftierele ... (Poezie) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 13962526 index.html' > Vizionari: 1192 > Conversatie cu un tablou de gen proza [ ] pamflet - - - - - - - - - - - - - - - - - - - - - - - - - de rechesan gheorghe [danrec ] 2010-11-26 | | Am ajuns la capatul coridorului, cautam iesirea, si am nimerit intr-o camera patrata, nu prea vasta, dar cu plafonul inalt, ornat cu stucatura baroca, finisata in foita de aur. Peretii imaculati, netezi si luminosi erau goi, cu exceptia unui tablou care mi-a atras imediat atentia. Pe o suprafata generoasa, pictorul asternuse in culori stralucitoare, cu tuse migaloase, un sfintu' Gheorghe inzauat, ucigind balaurul. Tema, atit de des abordata de la zugravii de icoane bizantine pina la Rubens, era corect redata. Paladinul credintei, calarind un bidiviu sarg, trupes, de rasa brabanteza, care se cabra nervos, ridicat pe copitele dinapoi, se inalta in scari si ii palea dihaniei, cu un iatagan lucios-oglinda, o lovitura fatala in teasta. Sfintul purta o armura completa de condotier, cuirasa neagra din otel, cu grumazar, aparatori de coapse si jambiere din placi suprapuse, un coif rotund cu viziera si panas purpuriu ca si singele jivinei care se revarsa suvoi in iarba batatorita de focul confruntarii si o mantie azurie decorata cu stelute de aur. Balaurul, o corcitura intre un plesiosaur si un crocodil australian de apa sarata, era pictat in tonuri sumbre, verzui si se zvircolea neputincios pe pinza, incercind, fara succes, sa-l insface pe sfint cu ghearele. Se pare ca lupta dura de ceva vreme, fiindca sub copitele armasarului zaceau, imprastiate, o lance de turnir, rupta in trei bucati inegale si fragmente din armura cavalerului, iar balti sugestive de singe maculau solul. in planul doi, un pastor isi mina turma, nepasator la privelistea fioroasa care se derula sub ochii lui, iar in umbra unui tufis, o mama incheia grijulie hainuta odraslei sale, un pusti roscovan care se smulgea nerabdator din bratele ei, gata s-o zbugheasca la joaca. in fundal, se zarea unduirea molcoma al unui sir de coline aride si cladirile estompate ale unui oras anacronic ridicat in jurul unei biserici in stil neobizantin.intregul peisaj era scaldat intr-o lumina vie, care facea sa sclipeasca toate detaliile, revarsata de un soare smaltuit, auriu, lucind pe cerul de peruzea. M-am apropiat la doi pasi de tablou, incercind sa deslusesc semnatura autorului si, pe neasteptate, chipul sfintului Gheorghe mi s-a parut teribil de familiar. Sub viziera chiverei sclipitoare din otel, ma privea rinjind victorioasa fata unui personaj foarte popular. Da, negresit, pictorul redase aproape fotografic ochii incercanati dar vioi, sprincenele stufoase, falcile patratoase si barbia voluntara ale lui signior Gibone Mercali, senator, multimilionar, latifundiar si posesor al unei retele de ferme zootehnice specializate in cresterea ovinelor. Ca si cind ar fi vrut sa-mi risipeasca orice dubiu, chipul de pe pinza imi facu golaneste cu ochiul si prinse a glasui: " Hehehe, chicoti sfintul de pe pinza, ce te miri asa? M-a nimerit bine la fizionomie, cum ziceti voi artistii, maestrul asta da pictor! Pai, nu i-am dat eu indicatii: mestere, sa ma faci ezact ca cum is eu in realitate, sa nu ma-nfrumusetezi, ca nu-s actor de cinema sau f'un nenorocit dintr' aia da bulangiu !?" Mi-au trebuit doua-trei minute ca sa-mi revin din stupoare si sa-ntreb: " Cum explicati...adica, prin ce miracol puteti vorbi?" Signor Mercali se incrunta cu mina lui caracteristica, exersata indelung prin studiourile televiziunilor: " Mai, hahalerelor, pai voi n-ati priceput inca ca io pot face orice? tac-pac..uite, acuma am chef sa vorbesc din tablou, care-i problema voasta?" Am incercat sa fiu diplomat, fiindca eram la curent cu firea colerica a interlocutorului meu, care se manifesta plenar chiar din festeleala multicolora a unor vopsele in ulei. " Sigur, domnia-voastra puteti multe, mai ales de cind ati fost ales in inaltul Sinod al lavrei sfintului Michel si a mironositei Gudule din Bruxelles..." Portretul se inrosi de parca un penel nevazut ar fi asternut o tenta de cinabru peste pinza: " Bre, io le-am zis: ma duc acolo ca sa va fac pe plac, sa nu fac tara de ris, c-asa-s io patriot...da' dracu va ia daca ma puneti sa vorbesc cu nenorocitii da papistasi, ca astia nu-s crestini adevarati, is boaite afurisite care sa-nchina la diavol, pupa-n dos spurcaciunea Vaticanului, nu sa-nchina ca noi..." " Poate ca nitica toleranta n-ar strica, in definitiv suntem impreuna in aceeasi luntre si ca sa treci puntea te faci frate si cu dracu! " in linistea de muzeu a camerei, vocea din tablou bubui minioasa: " iti spun io ce fac, din spirit crestinesc adevarat: da mila, m-auzi, din compatimire cum s-ar zice, dau bani, oriciti trebe si le ridic o casa mare, da' ce zic io casa, un palat in care sa sa tolereze ei intre ei, le fac, m-auzi bai, cum ar veni un palat da toleranta sa sa buzare si sa sa cotaie iei acolo, cum vrea iei pa legea lor da spurcati!" Am intors foaia fiindca subiectul era delicat: " Ati facut numeroase acte de caritate, ati ridicat biserici si case pentru nevoiasi...ce scop urmareati in filantropia dumneavoastra?" Balaurul trebui sa astepte, rabdator, lovitura fatala, fiindca Mercali glasui deabia dupa ce isi scarpina ginditor, cu minerul iataganului, ceafa lata. " Ce sa urmaresc, bai, bezmeticule? io daca ajut oamenii, ii ajut fiindca asa-mi dicteaza mie inima mea si sufletul meu curat da crestin...ca ce mi-am zis. daca Dumnezau a fost generos cu mine, ia sa impart si io altora, nu? " " Se vehiculeaza birfe ca ati fi cheltuit sume mult mai mari decit cele din danii, prin lupanare si tripouri! E adevarat?" Mercali hohoti binedispus de remarca mea: " Asa-i..da' te-ntreb io pa tine ca te vad smecher, care barbat adevarat n-a pacatuit niciodata-n viata lui? Pai ce, cind te duci mataluta la spovedanie si iti bagi moaca sub patrafir ce spui:iarta-ma parinte c-am gresit fiinca m-am gindit la o femeie si mi-a fost ciuda ca n-am putut sa o cotai? Nu, mai, ii spui drept lui Dumnezau cum se face:iarta-ma, Doamne, ca-s pacatos si m-am culcat cu o curva da muiere toata noaptea, ca d'aia-s barbat si Tu, fa bine si ma iarta, ca de nu dracu' ii al tau!" " interesant...asa procedati si-n viata publica...dar despre echipa de gladiatori pe care ati cumparat-o ce aveti de spus?" " Mai, toti sa baga-n seama...pai, si ce daca am cumparat-o? Care-i problema voasta...am citit si io, ca poate nu-ti vine a crede, am citit o carte ca ziarele nu le mai citesc ca-s pline da porcarii si minciuni, cum zic, am citit ca stramosii nostri care iereau ei si daci si romani, aveau d'astea cu lupte-n arena si ce mi-am zis io, in desteptaciunea mea: pai vrea poporu' mieu pita si circ, ii dau bre...si am deschis f'o zece brutarii cu pine ca la mama-acasa si am luat si astia, gladeatorii, ca mi-era dator mie unu' dat dracului dintr-o afacerea d'a mea, asa c-am luat-o pa gratis cum ar veni!" Subiectul era tot mai captivant si am continuat: " Dar se moare in luptele acelea din arena!" " Hahaha, rise gros Mercali, sa moare pa dracu', cum sa sa moara...fac circ baietii, ca le-am dat sabii da lemn si sulite din plastic ca sa nu sa schilodeasca cumva si fac cascadorii, oleaca da actorie, basici cu vopsea rosie sub toale, sa creada lumea ca se-njunghie pa bune..si tac-pac am facut gladeatoria artistica, ca la carte!" " si se-mpaca aceasta afacere cu morala crestina si cu imaginea de arhanghel al dreptatii?" " Mai, ce ma dicstreaza gogomanii ce vin sa-mi dea mie lectii! Pai, sigur ca se-mpaca, bai, hahalero, ca io ma rog si ma smeresc in fiecare dimineata si seara si fac lucruri placute lu' Dumnezau..ii ridic biserici, dau acatiste, fac danii, numai ce e bine si crestineste!" " Umbla vorba ca va plac jocurile de noroc si ati pariat sume uriase..." Ochii din tablou clipira binevoitori. "Asa-i, ma, recunosc, am jucat..da' fii atent la ce-ti spun...bunul Dumnezau m-a pedepsit si mi-a scos lucrarea Satanei inainte sa ma-ncerce s io pacatosu l-am ascultat si am risipit banii, ca-s ochiu' dracului, cum au venit asa s-au si dus..." Mai aveam nenumarate intrebari sa-i pun lui signor Mercali, dar in sala patrunse un gardian infiretat, purtind pe scafirlie o sapca inalta pe care scria cu litere aurite " Palatul memorial GG Mercali & fratii" , care ma atentiona: " Orele de vizitare s-a terminatara..poftiti si parasiti incinta!" L-am privit banuitor, poate ma auzise vorbind cu tabloul si credea ca-s intr-o ureche, dar rasuflarea lui care duhnea a tescovina din plin m-a linistit. Am aruncat o privire finala spre pictura si l-am auzit doar eu, fiindca paznicul plecase spre sala alaturata, pe Mercali zicind: " Sa mai vii, bre, ca mi s-a urit stind singur aicea numa' cu dihania asta spurcata...si daca vii, vezi, fa rost de niscaiva urda proaspata da oaie or' niste telemea, ca mi-o o pofta da ceva bun si natural, ai inteles?!" | index 'pageview'); 